GiliGold/VAD_KnessetCorpus huggingface dataset:
ועדת ביטחון פנים: זה מה שהיה הצבא צריך לעשות.
ועדת ביטחון פנים: אבל נתנו לאיאד, מפקד תחנה עכו, להתמודד, עם עשרה שוטרים שלו, בעיר שכל הטרור שם היה תכל'ס לאומני.
ועדת ביטחון פנים: יודעים את זה.
ועדת ביטחון פנים: אבל על זה אנחנו כבר נדבר בוועדה שלי כשנגיע ל"שומר חומות", אני עושה לך ספוילר מעכשיו.
ועדת ביטחון פנים: מה שעשיתם בכלא גלבוע זה היה אירוע נדיר.
ועדת ביטחון פנים: אני יודעת, כי הוא היה אצלי בדיון, שמעון לביא.
ועדת ביטחון פנים: אני יודעת על כל הכוחות, כל הלוחמים שהתפזרו על כל שדות העמק, ולוחמי העילית של מדינת ישראל בדקו אחד-אחד כדי להביא אותם, ובאמת מצאתם.
ועדת ביטחון פנים: אבל זה היה אירוע נדיר.
ועדת ביטחון פנים: איפה הצבא?
ועדת ביטחון פנים: אני שירתי בקו הגבול.
ועדת ביטחון פנים: כל הצבא היה בלבנון.
ועדת ביטחון פנים: עכשיו הצבא על הגבול.
ועדת ביטחון פנים: אז למה?
ועדת ביטחון פנים: למה לא יכולים להשכיב מארבים במטה יהודה ולתת לילד לחזור הביתה בשקט?
ועדת ביטחון פנים: אני באמת שואלת, איפה אתם?
ועדת ביטחון פנים: אל תגיד לי "שומר חומות" כי זה עוד יותר מעצבן אותי, בעיקר שהתורג'מן הזה – סליחה, הבנתי שהוא כבר חזר בו – עוד אומר לי ב"שומר חומות": הצבא לא ירד לאום אל-פחם.
ועדת ביטחון פנים: עם מי התמודד מפקד המרחב?
ועדת ביטחון פנים: לא עם ערבים ישראלים – בוודאי גם.
ועדת ביטחון פנים: אבל גם עם שב"חים שזרקו אבנים.
ועדת ביטחון פנים: אני אומרת לך, אתה מורח אותנו.
ועדת ביטחון פנים: אגב, אני אבקש מהצבא, בדיונים על השב"חים בקו התפר, שיגיע לפה.
ועדת ביטחון פנים: ואתה צריך לתת לנו איפה צה"ל.
ועדת ביטחון פנים: איפה הוא?
ועדת ביטחון פנים: למה הצבא לא נמצא על גבולות מדינת ישראל?
ועדת ביטחון פנים: למה כל הכוחות בלבנון ובעזה, שאני מבינה את ההתמודדות, אבל וואלה, לא נעים לי להגיד, אולי עדיף לגור בגוש עציון, כי שם כל הצבא.
ועדת ביטחון פנים: אבל במושב חגור פעמיים נכנסים לאותו בית.
ועדת ביטחון פנים: אני מרגישה - - -
ועדת החוץ והביטחון: אבל צריך - - -
ועדת ביטחון פנים: סליחה, רם, שאני ככה.
ועדת ביטחון פנים: אבל זה מתסכל אותי.
ועדת ביטחון פנים: יש לנו צבא הכי חזק בעולם.
ועדת ביטחון פנים: אני לא יודעת איפה אתם.
ועדת ביטחון פנים: איפה אתם?
ועדת ביטחון פנים: מה הבעיה להשכיב כמה מארבים באמת של חיילים?
ועדת ביטחון פנים: עשיתם את זה בבריחה מגלבוע.
ועדת ביטחון פנים: אני יודעת.
ועדת ביטחון פנים: ישבתי עם המפקד.
ועדת ביטחון פנים: ראיתי כמה כוחות היו בבריחה, ובאמת הצלחה מסחררת.
ועדת ביטחון פנים: אבל למה ביום-יום אתם לא נמצאים?
ועדת ביטחון פנים: הייתי שם במטה יהודה.
ועדת ביטחון פנים: עבר הג'יפ אחד של מג"ב, אני חושבת, ביום שלם.
ועדת ביטחון פנים: ואז הוא נכנס לה.
ועדת ביטחון פנים: נכנס לה לתוך הבית באמצע יום, פותח לה את המקרר, יושב לה בסלון.
ועדת ביטחון פנים: אני אומרת לך, זה ייאוש לגור במקומות האלה.
ועדת ביטחון פנים: הוא אומר לי איפה, אתה יודע, איפה הכי בטוח?
ועדת ביטחון פנים: ביישובים כשכל היישובים מגודרים ומצולמים.
ועדת ביטחון פנים: כאילו הלכו לגור ביישוב כדי לגור בכלא אלקטרז.
ועדת החוץ והביטחון: אבל צריך גם לראות התמונה קצת ברמה יותר רחבה.
ועדת החוץ והביטחון: אחד הלקחים של מלחמת לבנון השנייה היה שרוב הצבא היה ביהודה ושומרון, ולא היה מוכן למלחמה.
ועדת החוץ והביטחון: זאת אומרת, צריך להסתכל על התמונה הכוללת.
ועדת החוץ והביטחון: אני לא חושב שצה"ל צריך לשים יותר כוחות ממה שיש היום ביהודה ושומרון, כי זה יבוא על חשבון משהו אחר.
ועדת ביטחון פנים: ברור לי.
ועדת ביטחון פנים: ברור.
ועדת ביטחון פנים: אני אמרתי, אולי מהצפון קצת נלך לראות מה קורה ביישובים ליד.
ועדת החוץ והביטחון: אבל, טוב, בואו נמשיך את הדיון.
ועדת ביטחון פנים: בבקשה.
ועדת ביטחון פנים: תמשיך, תגיד לנו מה הצבא נותן, סיוע כאן, כי הבנתי, מפקד המרחב אמר לי, שעד קו התפר זה אתם.
ועדת ביטחון פנים: מקו התפר זה הם.
אבי מסיקה: אלירן, אתה רוצה לפרט?
ועדת ביטחון פנים: פיקוד מרכז?
ועדת ביטחון פנים: אני מקווה שהוא לא נבהל ממני, כן.
ועדת ביטחון פנים: אני כבר רק בייאוש, תאמין לי.
ועדת ביטחון פנים: כן, אלירן, אנחנו מבקשים.
אלירן דהאן: צוהריים טובים.
אלירן דהאן: קודם כול, אני חושב שזו באמת ועדה חשובה מאוד, ואנחנו קיבלנו את מה שנאמר בפתיח.
ועדת החוץ והביטחון: שתי הוועדות הכי חשובות בכנסת, מותר לי להודיע.
אלירן דהאן: ואנחנו נשמח לקחת חלק גם באופן פיזי.
ועדת ביטחון פנים: פיזי.
אלירן דהאן: זה בפתיח.
אלירן דהאן: שמי אלירן, קצין המבצעים של פיקוד המרכז, כמו שנאמר על ידי אבי.
אלירן דהאן: תראי, היושבת-ראש, הסוגיה הזאת היא כמובן לפתחנו ויש דיוני אלוף הפיקוד אחת לתקופה על הסוגיות הללו, ומפקדי המרחבים והמח"טים עובדים יום-יום על מנת לצמצם עד כמה שניתן עם סד"כ הקיים, צריך לומר.
אלירן דהאן: ואני רוצה רגע להגיד פה משהו נוסף ולאו דווקא בהקשר הסוגיה הזאת.
אלירן דהאן: כשאנחנו מסתכלים על מרכיב הביטחון, אנחנו לא מסתכלים רק על המרכיב הזה שנקרא גדר המערכת וציר 55.
אלירן דהאן: אנחנו מסתכלים גם על הסוגיה של פעולת הסיכול.
אלירן דהאן: פעולת הסיכול שואבת לא מעט סד"כ מהסד"כ הקיים.
אלירן דהאן: וצריך לומר שהסד"כ הזה הוא אותו סד"כ שיוצא בלילה למארב על גדר המערכת וגם עושה פעילות סיכול באחד מהכפרים על מנת שחס וחלילה מפגע כזה או אחר לא יעשה את מה שהוא מתכוון לעשות.
אלירן דהאן: אנחנו שמנו הצעה מסודרת של פיקוד המרכז על גדר המערכת איך המכשול צריך להיראות.
אלירן דהאן: אנחנו יותר מנשמח לקיים דיונים, בטח לא בדיון הזה, שנוכל לקדם את הדבר הזה.
אלירן דהאן: וזהו.
אלירן דהאן: אני שוב אומר, המתח הוא – לצערי הרב, לא תקבלי פה תשובות קונקרטיות, בטח מה שאבי ניסה להגיד.
אלירן דהאן: אין פה תשובה רגע איפה בדיוק היום בלילה, בליל אמש היה מארב כזה או אחר.
אלירן דהאן: אנחנו עם אותו סד"כ עושים מספר פעולות על מנת לתת את ההגנה הטובה ביותר לתושבים.
אלירן דהאן: לגבי מג"ב, שתי הפלוגות ששוחחתם עליהן מקודם, פלוגה אחת, אנחנו כבר יודעים להגיד, גם אנחנו ממש בפעולה מואצת לסיום התשתיות שלה, תהיה בתפר מנשה, כל הסוגיה של מרחב השרון.
אלירן דהאן: זה פלוגה אחת.
אלירן דהאן: הפלוגה השנייה, אנחנו עוד מתלבטים עליה.
אלירן דהאן: אבל פלוגה אחת אני יודע להגיד נכון לעכשיו שהיא תהיה בתפר מנשה.
אלירן דהאן: לגבי סוגיה של 55, יש פה באמת עבודה בין-ארגונית, אני באמת חושב שיוצאת דופן, בין המשטרה לבין שב"כ, לבין צבא, על מנת לצמצם גם את הסוגיות של השודים האלימים שקורים בציר 55 וגם את מה שנאמר פה בפתיח על ידי אחד מראשי המועצה לגבי הבקת"בים שקורים.
אלירן דהאן: לצערי הרב, הם לא קורים רק שם.
אלירן דהאן: הם קורים בעוד מקומות.
אלירן דהאן: ובאמת יש צמצום משמעותי בדבר הזה על ידי כוחות צה"ל שבאמת עושים כל שביכולתם על מנת לצמצם את התופעה הזאת.
אלירן דהאן: ואנחנו כואבים על כל בקת"ב כזה או אחר, לא משנה איפה הוא נזרק, ומנסים לצמצם את זה עד כמה שאנחנו יכולים.
ועדת ביטחון פנים: טוב, בואו אני אגיד לכם, גם לצבא.
ועדת ביטחון פנים: אני מבקשת, אנחנו נמשיך לעשות כאן דיונים, אתם תבואו קודם כול פיזית לפה.
ועדת ביטחון פנים: דבר שני, עם כל הכבוד לרב-סרן וסגן אלוף, יגיע לפה מפקד בדיוק כמו שהגיע לפה מפקד המרחב.
ועדת ביטחון פנים: מצידי שאלוף הפיקוד יבוא.
ועדת ביטחון פנים: אני לא מוכנה יותר שימרחו אותנו.
ועדת ביטחון פנים: לא מוכנה יותר.
ועדת ביטחון פנים: אני באמת לא יודעת איפה הצבא.
ועדת ביטחון פנים: זה קו גבול.
ועדת ביטחון פנים: קו התפר הוא קו גבול.
ועדת החוץ והביטחון: - - -
יגאל להב: חסר לך פה הגורם הכי חשוב בצבא.
יגאל להב: זה נקרא מנהלת קו התפר.
יגאל להב: הוא בכלל לא נמצא בזירה.
יגאל להב: הוא היה צריך להיות.
ועדת ביטחון פנים: זה לא מספיק לנו.
ועדת ביטחון פנים: אתם לא נתתם לי שום פתרון, מאמצים.
ועדת ביטחון פנים: חושבים שאנחנו עוד אחד מאלה ששמעו את זה, אבל רם ואני אנשים מאוד רציניים.
ועדת ביטחון פנים: אנחנו לוקחים את הסוגיה הזאת ברצינות עמוקה.
ועדת ביטחון פנים: ואני חושבת שהצבא לא מבין את גודל האירוע המורכב שאיתו מתמודדים תושבי ישראל בכל הארץ, בכל הארץ.
ועדת ביטחון פנים: אין יישוב שיש לו חיים נורמליים.
ועדת ביטחון פנים: חבר הכנסת עמיחי שיקלי, בבקשה, אדוני.
עמיחי שיקלי: קודם כול, הבאנו אנשים שחלקם גם נפצעו פה בפיגועים וחלקם סובלים.
עמיחי שיקלי: וזה מאוד חשוב לי שידברו.
ועדת החוץ והביטחון: לא, לא.
ועדת החוץ והביטחון: אנחנו צריכים - - -
ועדת ביטחון פנים: כן, אבל אתה יודע שהזמן קצר ואנחנו רוצים לשמוע גם את משרד התחבורה על הכביש.
עמיחי שיקלי: לא, אנשים שבסופו של דבר באו במיוחד כדי לספר את הסיפור שלהם.
ועדת ביטחון פנים: כל מי שבא לפה, ראשי מועצות, תאמין לי, שיקלי, הם חווים את זה.
עמיחי שיקלי: שהגיעו פיזית.
עמיחי שיקלי: לתת להם דקה לדבר, בעיניי, זה הכי חשוב.
ועדת ביטחון פנים: אין בעיה.
ועדת ביטחון פנים: ניתן לנציג.
עמיחי שיקלי: אוקיי.
עמיחי שיקלי: אז אם אפשר דקה, היישוב אדרת.
עמיחי שיקלי: ודקה ראש העין, שמריהו.
עמיחי שיקלי: ואם צריך שזה יהיה במקומי, שיהיה במקומי.
שמריהו בן פזי: אני ראש הוועד של התושבים ממטה עדולם.
שמריהו בן פזי: אני רוצה לסיפור של הצבא.
ועדת ביטחון פנים: עדולם?
שמריהו בן פזי: כן.
שמריהו בן פזי: הצבא החליט לא לטפל באופן מהותי.
שמריהו בן פזי: המח"טים אומרים לנו: אנחנו לא מטפלים בפלילים; אנחנו נמצאים בסיפור הביטחוני.
שמריהו בן פזי: מרגע שירד הסיפור של הגדר, בגלל העניין של השב"חים, הצבא לא משכיב מארבים, הוא הוריד את התצפיתניות.
שמריהו בן פזי: אין גזרת תצפיתניות בכל הגזרה שלנו.
שמריהו בן פזי: והמשטרה, מפקד המשטרה מתאר לי שהוא במרדף חם אחר גנבי מכוניות, הוא מגיע לגדר שלא קיימת.
ועדת ביטחון פנים: לא קיימת.
שמריהו בן פזי: אין גדר.
שמריהו בן פזי: הוא מפסיק את המרדף.
שמריהו בן פזי: הליקופטר משטרתי נכנס עוד 500 מטר ועוצר.
שמריהו בן פזי: זאת אומרת, יש גדר וירטואלית בראש של המשטרה, בראש של הצבא.
שמריהו בן פזי: שני הצדדים לא לוקחים אחריות על הצד הפלילי.
שמריהו בן פזי: ומה שקורה, וראש המועצה תיאר את זה יפה, אנשים, לילה-לילה גניבות.
שמריהו בן פזי: עכשיו, הערבים מסתובבים בתוך היישובים.
שמריהו בן פזי: היה לנו, הרב"ש שלנו תפס גנב.
שמריהו בן פזי: תפס באופן חם גנב.
שמריהו בן פזי: הוא לא שיתף פעולה.
שמריהו בן פזי: הוא לא הגיש ידיים לאזיקים.
שמריהו בן פזי: הוא הרביץ לו.
שמריהו בן פזי: הוא הגנב הגיש תלונה על אלימות.
שמריהו בן פזי: הרב"ש שלנו היה שנה בחקירות.
שמריהו בן פזי: הבחור שוחרר באותו ערב.
שמריהו בן פזי: שנה אחרי זה, הוא בפעם נוספת במארב.
שמריהו בן פזי: שוב, הוא רואה שני זה, רודף אחריהם, אחד מסתובב עם מברג 37 ס"מ, מנסה לתקוף אותו.
שמריהו בן פזי: הוא יורה בו.
שמריהו בן פזי: הוא מגלה שזה אותו בחור ששוחרר לפני שנה.
שמריהו בן פזי: ולפני חודשיים, אנחנו שוב מוציאים אותו עם התמונות בחצר של חבר שלי, משפחת מורנו הידועה.
שמריהו בן פזי: אנחנו נמצאים עכשיו – כולם יודעים מאיפה הגנבים.
שמריהו בן פזי: אני אומר בגזרה שלנו.
שמריהו בן פזי: זה בבית אולא, יודעים מי המשפחות, מבקרים אצלם בבית, ודלת מסתובבת ומגיעים.
שמריהו בן פזי: זאת אומרת, יש פה חידלון.
שמריהו בן פזי: הצבא לא מטפל בזה.
שמריהו בן פזי: הוא החליט לא לטפל בזה.
שמריהו בן פזי: זה לא איזה סיפור.
שמריהו בן פזי: והמשטרה, עם הכוחות שלה והיכולות שלה, מנסה להגן על התושבים, וזה עלוב מאוד.
ועדת ביטחון פנים: אני רוצה את לשמוע את משרד התחבורה רק דקה, בסדר?
ועדת ביטחון פנים: משרד התחבורה.
ישראל אפריאט: אני פה.
ועדת ביטחון פנים: יופי.
ועדת ביטחון פנים: תסביר לנו מה קורה עם כביש 55.
ישראל אפריאט: טוב.
ישראל אפריאט: שמי ישראל אפריאט.
ישראל אפריאט: אני קמ"ט תחבורה.
ישראל אפריאט: אני יכול להתייחס תחבורתית.
ישראל אפריאט: אבל גם בהיבט התחבורתי, לדעתי, דיון כזה מכובד, ולמה שהכינו אותי לפחות, תגובה צריכה להיות אכיפה, פתרון ביטחוני, כי אלה סוגיות וטענות לא תחבורתיות, אוקיי?
ישראל אפריאט: את עכשיו רוצה לדעת גם בפן התחבורתי שזה לא משמעותי?
ועדת ביטחון פנים: אני רוצה לדעת על כביש 55.
ועדת ביטחון פנים: ראיתי שבאוגוסט האחרון הייתה החלטה – הדיון כאן הוא על שני דברים, גם על שב"חים גם על 55, כי מן הסתם אותו שב"ח שזורק בקבוק תבערה בכביש, זה אירוע ביטחוני.
ועדת ביטחון פנים: אבל יש לנו גם בעיית בטיחות שם.
ועדת ביטחון פנים: אתה מכיר את כביש 55?
ישראל אפריאט: מן הסתם.
ועדת ביטחון פנים: לא.
ועדת ביטחון פנים: אתה יודע מה, האם אתם הולכים, תספר לנו, אתם הולכים להגדיל אותו?
ישראל אפריאט: אני לא מכיר מישהו שמכיר יותר טוב ממני.
ועדת ביטחון פנים: כי הבנתי שלשם שינוי, כסף זה לא הבעיה.
ישראל אפריאט: כביש 55 טופל ומטופל בצורה יסודית.
ישראל אפריאט: מדובר על לקחת את כל הכביש כפרויקט מ-444 עד 60, להסדיר אותו סטטוטורית כפרויקט בשלושה שלבים.
ישראל אפריאט: שלב ראשון, זה לעשות לו סטטוטוריקה עד כביש 60, פרויקט שרץ, הוא בעיצומו.
ישראל אפריאט: נתיבי ישראל מקדמים את התכנון הסטטוטורי.
ישראל אפריאט: שלב שני, זה השלמת תב"עית וביצוע של קטע המשתלות לכיוון 444 מקודם.
ישראל אפריאט: לפני שבועיים קיבלנו שתי עתירות, מה שקצת יעכב אותנו.
ועדת ביטחון פנים: עתירות של תושבים?
ישראל אפריאט: עתירות של המשתלות שבוא נאמר, ניסינו לתת להם יחס כמו כל ישראלי אחר.
ישראל אפריאט: והרעיון הוא ולהסדיר להם גם את התנועה, כך שייפגעו במינימום בהיבט המסחרי.
ישראל אפריאט: וכשאתה רוצה לחסוך, אתה מסדר פניה ימנית, והאופציה להגיע לאותו מקום היא לנסוע עד אלפי מנשה ולחזור.
ישראל אפריאט: ואז אתה פוגע בכלכלה הפלסטינית, ואין כוונה כזאת כמו שאין כוונה לפגוע באף משתלה בישראל.
ישראל אפריאט: אז גם לזה נתנו פתרון.
ישראל אפריאט: ועל כך קיבלנו, לצערי, - -
ועדת ביטחון פנים: עתירות.
ישראל אפריאט: - - עתירות.
ועדת ביטחון פנים: בואו נתקדם אבל.
ועדת ביטחון פנים: מה אתה אומר על התושבים, על הכביש?
ישראל אפריאט: החלק השלישי, כבר רואים את הביצוע.
ועדת ביטחון פנים: את מה?
ישראל אפריאט: את הביצוע.
ועדת ביטחון פנים: ביצוע?
ישראל אפריאט: מי שהיה בכביש 55, קטע צופים-אלפי מנשה, אתה רואה בצופים היום כבר עבודות, מסיטים תשתיות ומבצעים את זה.
ישראל אפריאט: יחד עם זה, אני שמח כשאת אומרת לי שבוועדה התקיים דיון והוחלט לתקצב את כל הפרויקטים.
ישראל אפריאט: אז אני מאוד מאוד שמח.
ישראל אפריאט: הסטטוס שאני יודע הוא שהוגשה בקשה להשלמה תקציבית, ואנחנו נשמח לסייע.
ישראל אפריאט: יחד עם זה, גם יש בעַזּוּן ויש במעלה שומרון – מי שגם לא יודע ומי שהיה שם, או טוען שהיה שם, ג'ינסאפוט כבר בביצוע במוקדי סיכון.
ישראל אפריאט: 5066 עם כביש 60 כעת בביצוע.
ישראל אפריאט: הסדרת הצומת באמצעות רמזור בביצוע, כולל הצומת הקרובה של ג'ינסאפוט גם אותם מסדירים.
ישראל אפריאט: יש עדיין שלושה נוספים במוקדי סיכון שבוצע לגביהם תכנון, אושר.
ישראל אפריאט: אני מדבר פה על שילוב של משרד התחבורה, נתיבי ישראל, והמינהל האזרחי, חשוב להדגיש, כי גם המינהל האזרחי פועל לקדם את הדבר הזה, וזה אחד היעדים שהגדיר ראש המינהל האזרחי לקדם.
ישראל אפריאט: וגם בשלושת הצמתים האלה אנחנו מוכנים עם תכנון וממתינים לביצוע.
ועדת ביטחון פנים: ממתינים כמה זמן?
ישראל אפריאט: תראי, כל העולם מבין שאין תקציב המדינה, ממנו אפשר - - -
ועדת ביטחון פנים: תקציב המדינה עבר.
ועדת ביטחון פנים: תאמין לי, העברנו אותו.
ישראל אפריאט: תראי, כבוד היושבת-ראש, מירב, אני יודע לומר אמת.
ועדת ביטחון פנים: אתה אומר אמת, אני רק שואלת זמנים.
ישראל אפריאט: מה שאני יודע הוא שממתינים לתקציב המשכי.
ישראל אפריאט: אני אשמח, זאת אומרת, הוגשה בקשה לתקציב המשכי.
ישראל אפריאט: אני בודק כל יום - -
ועדת ביטחון פנים: עדכונים.
ישראל אפריאט: - - שאומנם תקציב הגיע לנתיבי ישראל, כי מבחינתי, ברגע שהגיע לנתיבי ישראל, זה סגירת מעגל.
ועדת ביטחון פנים: טוב.
ועדת ביטחון פנים: אז אנחנו נבקש גם ממשרד התחבורה ש- - - בסיכום מתי עובר הכסף, כביש 55.
ישראל אפריאט: אני מעריך שזה, בואו נאמר, אומרים, בימים הקרובים.
ישראל אפריאט: אז זה יכול להיות זה מחר.
קריאה: אז אותה בעיה.
רני גבריאל: טוב.
רני גבריאל: שלום לכולם.
רני גבריאל: קודם כול, תודה רבה ליושבת-ראש הוועדה, שאני כבר הייתי אצלה בפגישה והיא מעורה בפרטים.
רני גבריאל: כמו ששמעתם גם בקול שלה את המצוקה, היא שמעה מה הצבא אומר.
רני גבריאל: והיא יודעת בדיוק על מה היא מדברת.
רני גבריאל: המצב ממש ממש לא טוב בשטח.
ועדת ביטחון פנים: רגע, רק תגיד מאיפה אתה?
רני גבריאל: שמי רני גבריאל.
רני גבריאל: אני מראש העין.
רני גבריאל: באתי להביא את זעקתם של תושבי ראש העין.
רני גבריאל: הקמתי לפני כשנתיים בקירוב ארגון שנקרא "משמר השכונות".
רני גבריאל: אני ממליץ לכל ראש מועצה לעשות בדיוק כמוני.
רני גבריאל: ויתרה מכך, תעשו כוננות.
רני גבריאל: לפני "שומר חומות 2", תקימו כיתות כוננות.
רני גבריאל: אל תחכו לאף אחד, מג"ב לא יגיע, הצבא לא יגיע.
רני גבריאל: תדאגו לעצמכם.
רני גבריאל: אני יכול לומר לכם מה קורה בראש העין.
רני גבריאל: ראש העין היא נקודה אסטרטגית ממעלה ראשונה.
רני גבריאל: כל מחבל דוקר, יורה, שמגיע למרכז או לכל מקום אחר, עובר דרך ראש העין.
רני גבריאל: ראש העין הפכה להיות נקודה לאיסוף מידע של הרשות הפלסטינית על תושבי ראש העין ועל כל מיני קודקודים שגרים בראש העין, ואתם יודעים בדיוק מי הם.
רני גבריאל: יש לנו בחור שקוראים לו רפי לוי.
רני גבריאל: 500 מטר מהפרצה בגדר הוא נדקר.
רני גבריאל: בלובי של הדירה שלו הוא נדקר 28 פעם.
רני גבריאל: עכשיו, אחריו נכנס עוד מחבל עם אקדח טעון, הוא כבר הגיע למתחם B.
רני גבריאל: הוריד אותו קצין משטרה לרצפה שנייה לפני שהוא יורה באימא ובילד.
רני גבריאל: שמעתי פה חלק מהנאומים.
רני גבריאל: ואני יכול לומר שלצערי כל מה שאתם אמרתם זה כמו תמונה, אחד לאחד מה שקורה אצלנו, בין הטרדות מיניות.
רני גבריאל: זה הגיע לרמה כזאת שיודעים שהאישה בבית לבד - -
ועדת ביטחון פנים: ראש העין.
ועדת החוץ והביטחון: מה?
רני גבריאל: - - והפורץ בכוונה מנסה לפרוץ כשהיא נמצאת בבית.
רני גבריאל: הוא לא דופק חשבון.
רני גבריאל: מה שאתם לא מבינים, את השינוי התודעתי של הצד השני, הוא שהחוצפה והתעוזה הגיעו לרמות שאתם לא מכירים.
רני גבריאל: מה שאנחנו עשינו – היו לנו 6,000 כניסות ביום של מסתננים.
רני גבריאל: אני לא קורא לזה בשם המעושה שב"חים.
רני גבריאל: אני יודע בדיוק על מה מדובר.
רני גבריאל: מדובר במסתננים, רובם למטרות טרור ופלילי, וצריך לעצור את זה.
רני גבריאל: הורדנו את זה בכמעט 90%.
רני גבריאל: כרגע אנחנו ממשיכים להתמודד עם אותה בעיה כאשר כבר שולחים לנו היום ילדים בני עשר ו-12 - -
ועדת ביטחון פנים: הקבצנים.
רני גבריאל: - - או פורצים בגיל 14, כי בית המשפט משחרר כי הם קטינים.
רני גבריאל: עכשיו הבדיחה הזאת צריכה להיעצר ודחוף.
רני גבריאל: מה שאני באתי לבקש הוא ככה.
רני גבריאל: קודם כול, חייבים לתת רישוי נשק ל"פסגות אפק" במקום קבוצת, במקום שכונת הקצינים בראש העין.
רני גבריאל: דבר שני, אנחנו מבקשים כיתת כוננות בראש העין.
רני גבריאל: אנחנו לא מחכים לאף אחד, לא לצבא, לא למשטרה.
רני גבריאל: זה לא מעניין אותנו.
רני גבריאל: משטרה עם 30,000 איש, ראינו מה קרה ב"שומר חומות".
רני גבריאל: כביש 5 נעצר.
רני גבריאל: שלוש פעמים חסמו לנו כביש 5, שרפו שם ג'יפים של מג"ב.
רני גבריאל: כולנו ראינו את המראות.
רני גבריאל: כולנו יודעים מה קורה שם.
רני גבריאל: שוטרים מקבלים מכות באופן קבוע בכפר קאסם.
רני גבריאל: יש אנשים בכפר קאסם שמוציאים סרטונים ומסבירים איך להרביץ לשוטרים.
רני גבריאל: הבדיחה הזאת או שהיא תיעצר או שאנחנו הולכים לקראת מלחמת אזרחים.
רני גבריאל: רק דבר אחרון.
רני גבריאל: אני מבקש מכם לא להחזיר את ראש העין ל-1950.
רני גבריאל: זה לא תקופת הפדאיון.
רני גבריאל: ומה מה שקורה לנו כרגע, וזה דבר האחרון, אנחנו מבקשים ששוטרים פלסטינים חמושים לא ילכו על הגדר של ראש העין ושהרשות הפלסטינית תפסיק להשתלט על שטחים ממזרח לראש העין ולהפעיל שם משרפות פסולת.
רני גבריאל: אם זה לא ייפסק, אני נותן פה הבטחה, אנחנו נכנסים, האזרחים, לצד השני.
ועדת ביטחון פנים: האזרחים לא נכנסים.
רני גבריאל: תביאו צבא, תביאו משטרה, אבל זה מה שהולך לקרות.
רני גבריאל: תודה.
ועדת החוץ והביטחון: תירגע, תירגע.
ועדת ביטחון פנים: והכנסת לא תהיה מקום לעידוד מיליציות אזרחיות.
ועדת ביטחון פנים: בשביל זה יש כאן חברי כנסת.
ועדת ביטחון פנים: בשביל זה יש משרדי ממשלה.
ועדת ביטחון פנים: זה לא שם.
ועדת ביטחון פנים: ברור לנו שהמצב קשה.
ועדת ביטחון פנים: אבל מפה ועד להקים מיליציות אזרחיות, לא יקרה.
ועדת ביטחון פנים: לא במדינת ישראל, בטח לא בממשלה הזאת.
ועדת ביטחון פנים: רק פרקליטות, בבקשה.
ועדת ביטחון פנים: מי נציג או נציגה של הפרקליטות?
קריאה: זום, זום.
ועדת ביטחון פנים: זום?
ועדת ביטחון פנים: מי מדבר?
מיקי פורן: שלום.
מיקי פורן: שומעים אותי?
מיקי פורן: אז אני אפעיל גם את המצלמה.
מיקי פורן: נדמה לי שאנחנו פחות רלוונטיים בתוך הדיון.
ועדת ביטחון פנים: שם ותפקיד רק.
מיקי פורן: שמי מיקי פורן.
מיקי פורן: אני מנהל מחלקה בפרקליטות מחוז מרכז.
מיקי פורן: כביש 55 נמצא בשטח של המחוז שלנו.
מיקי פורן: וקראתי גם הפנייה של חבר הכנסת - -
ועדת החוץ והביטחון: מיקי זוהר.
ועדת ביטחון פנים: מיקי זוהר.
מיקי פורן: - - מיקי זוהר.
מיקי פורן: כן.
מיקי פורן: מיקי זוהר.
מיקי פורן: בנוגע לאירועים שקרו.
מיקי פורן: אנחנו לא מכירים את האירועים האלה.
מיקי פורן: יכול להיות שפשוט לא הגיעו לכדי מיצוי בחקירת המשטרה.
מיקי פורן: אנחנו מטפלים כמובן בדברים האלה בצורה לא אקטיבית, אלא כאשר התיקים מגיעים אלינו.
ועדת החוץ והביטחון: אז איך אתה מסביר את זה בתור נציג הפרקליטות שכשאתה תופס גנב, כמו ששמענו כאן, ואתה צריך להיאבק איתו, בסופו של דבר, אתה מוצא את עצמך שנה בחקירות בפרקליטות, כשזה שתפסת אותו, הגנב, מסתובב חופשי וחוזר אחרי זה ודוקר מישהו אחר אחרי חודש?
מיקי פורן: אני חושש שפה – אני אפנה אתכם למשהו אחר.
מיקי פורן: פשוט התיקים האלה לא מגיעים לפרקליטות.
מיקי פורן: למעלה מ-90% מהתיקים הפליליים במדינת ישראל מנוהלים על ידי חטיבת התביעות.
מיקי פורן: האירוע הזה הוא אירוע של תביעות.
מיקי פורן: כאילו, זה גניבות, גניבות חקלאיות מטופלות על ידי יחידת תביעות.
מיקי פורן: אלה דברים שאנחנו לא מטפלים בהם, אלא אם כן הם מבשילים - - -
ועדת החוץ והביטחון: זאת אומרת, אתה לא רלוונטי.
ועדת החוץ והביטחון: אז תודה ולהתראות.
ועדת החוץ והביטחון: ביי.
מיקי פורן: לא.
מיקי פורן: לא רלוונטי לתפקיד שלנו.
ועדת ביטחון פנים: רגע, ומיחידת התביעות של המשטרה אין כאן מישהו, נכון?
מיקי פורן: אני לא יודע.
מיקי פורן: התבקשתי להצטרף לדיון, והצטרפתי.
מיקי פורן: אבל אני ממש לא יודע.
ועדת החוץ והביטחון: לא.
ועדת החוץ והביטחון: בסדר.
ועדת ביטחון פנים: הכול בסדר.
ועדת החוץ והביטחון: לא רלוונטי, לא רלוונטי.
ועדת ביטחון פנים: עזוב, אנחנו נטפל בזה בנפרד.
רפאל לוי: שלום.
רפאל לוי: צוהריים טובים.
רפאל לוי: קודם כול, תודה שהזמנתם אותי.
רפאל לוי: אני רפאל לוי.
ועדת ביטחון פנים: תושב?
ועדת ביטחון פנים: מאיפה?
רפאל לוי: תושב ראש העין.
רפאל לוי: לפני שנה וארבעה חודשים אני נפצעתי בפיגוע, מה שרני אמר לפני רגע.
רפאל לוי: אני חטפתי 28 דקירות.
רפאל לוי: נפצעתי, נפצעתי אנוש.
רפאל לוי: אני הגעתי לפה בנס.
רפאל לוי: היום נמצא פה בנס.
רפאל לוי: נלחמו עליי בצורה כל כך קשה בבית חולים שכמעט ולא נותנו לי סיכוי לחיות.
ועדת ביטחון פנים: מתי זה היה, רפאל?
רפאל לוי: לפני שנה וארבעה חודשים, ב-15 באוגוסט 2020.
רפאל לוי: ואני באתי לפה להשמיע באמת את הזעקה של התושבים בעיר שלי.
רפאל לוי: אחרי כל מה שאמרו פה, זה פשוט לא נורמלי, באמת.
רפאל לוי: זה פשוט לא נורמלי, מה שאנחנו חווים שם ומה שאנחנו עוברים שם.
רפאל לוי: זהו.
רפאל לוי: כבר אמרו פה הכול מבחינת פרצות בגדר, ואמרו את כל הדברים האלה, אני לא רוצה לחזור עליהם.
רפאל לוי: אבל באתי לפה להיות באמת הדוגמה שמה שזה יכול לקרות.
ועדת ביטחון פנים: זה היה בלובי של הבניין שלך.
רפאל לוי: זה היה בקומה שלי.
ועדת החוץ והביטחון: לא ייאמן.
ועדת החוץ והביטחון: בראש העין?
ועדת ביטחון פנים: בראש העין.
רפאל לוי: בראש העין.
ועדת ביטחון פנים: וואי.
ועדת ביטחון פנים: היו לי הרבה דיונים.
ועדת ביטחון פנים: כזה מייאש הרבה זמן לא היה לי.
רפאל לוי: המאבק שהיה לי עם המחבל הזה זה משהו שאני לא יכול להסביר לכם אותו במילים.
ועדת ביטחון פנים: זה בתוך המדינה.
ועדת ביטחון פנים: אתה מבין?
רפאל לוי: כן.
רפאל לוי: זה בתוך המדינה שלנו, בעיר שלנו, במקום שאמור להיות בטוח.
ועדת החוץ והביטחון: בבית שלו.
ועדת החוץ והביטחון: מה זאת אומרת?
רפאל לוי: היום אני חי בבית הזה.
רפאל לוי: הבית שלי נראה כמו מבצר, ואני לא צוחק.
רפאל לוי: מבצר.
רפאל לוי: נעילות מכל הכיוונים.
רפאל לוי: ויש לי כלבת הגנה בבית.
רפאל לוי: יש לי כל מיני דברים ששמתי, שאני לא אפרט אותם פה, גם להגנה.
רפאל לוי: אני גר בבית הזה, דרך אגב.
רפאל לוי: אני עדיין בשיקום, עדיין בשיקום.
רפאל לוי: וצפוי להיות שיקום ארוך מאוד.
רפאל לוי: אני לא יכול להראות לכם את הפציעות.
ועדת ביטחון פנים: אנחנו מאמינים לך.
רפאל לוי: אבל אם אתם תראו את הפציעות, אתם תבינו לאיזו רמה אני הגעתי שם.
רני גבריאל: כמה זמן ארך המאבק?
רפאל לוי: המאבק איתו היה באזור הרבע שעה.
רפאל לוי: אני ידעתי שמהקומה הזאת אני לא אצא.
רפאל לוי: ידעתי בוודאות שמהקומה הזאת אני לא אצא, חי לפחות.
רפאל לוי: ובסוף איכשהו, אני לא יודע, דרך נס, הצלחתי להישאר בחיים ולשרוד האירוע הזה.
רני גבריאל: כמה זמן הייתה תגובה אחרי שנפצעת?
רפאל לוי: הגיעו אחרי שלוש וחצי שעות, למצוא אותי.
ועדת ביטחון פנים: רפאל, תודה.
ועדת ביטחון פנים: אנחנו מאחלים לך, רפאל, רם ואני ובשם כל הוועדות שלנו, החלמה מהירה.
רפאל לוי: תודה.
רפאל לוי: תודה רבה.
ועדת ביטחון פנים: שתצא מזה.
ישראל אפריאט: אני רוצה להשלים.
ועדת ביטחון פנים: חברת הכנסת ענבר בזק, בבקשה, גברתי.
ישראל אפריאט: מירב.
ועדת ביטחון פנים: ענבר?
ענבר בזק: כן.
ועדת ביטחון פנים: את רוצה להתייחס?
ענבר בזק: לא.
ישראל אפריאט: להשלים משפט.
ועדת ביטחון פנים: שיקלי, דקה.
ועדת ביטחון פנים: ואנחנו מתקדמים.
קריאה: מי עכשיו?
קריאה: שיקלי.
ועדת ביטחון פנים: שיקלי, כן.
עמיחי שיקלי: ראשית, אני מאוד שמח על הדיון הזה, במיוחד על החיבור של ועדת החוץ והביטחון והוועדה לביטחון פנים.
עמיחי שיקלי: אני חושב שאירועי "שומר חומות" הוכיחו בצורה מובהקת שקו התפר בין ביטחון לבין ביטחון פנים זה לא משהו שהוא כזה ברור, וזה מאוד לא מעניין את אזרחי ישראל אם מקור האיום ברקטה מעזה או ממפגע שחודר בקו התפר, או אתמול בערב עם מטען צינור שמושלך על בית בלוד - -
ועדת ביטחון פנים: בלוד?
עמיחי שיקלי: - - על ידי האנשים שם, ובעצם מחבלים, מחבלים תושבי לוד.
עמיחי שיקלי: חזרה לתופעת השב"חים, אני רוצה לעשות סיכום קצרצר, כדי להבין את התופעה.
עמיחי שיקלי: קודם כול, מי שחי בצפון, ולא רק בצפון, מכיר את התופעה של ילדים, ילדים קטנים - -
עמיחי שיקלי: - - שהם בעצם מקבצי נדבות ומוכרים.
עמיחי שיקלי: טוב, קודם כול, תופעת ניצול מזוויעה, וגם מבחינת בטיחות בדרכים.
עמיחי שיקלי: עכשיו, כשאתה בא למשטרה ואומר להם: מה יהיה עם הדבר הזה, עם הילדים בצומת?
עמיחי שיקלי: אומרים לך: אלה שב"חים.
עמיחי שיקלי: אז זה דבר אחד.
עמיחי שיקלי: דבר שני, כל מי שנוסע על כביש 6 צפון, דרום, רואה תופעה של מאות אנשים שחוצים ארבעה נתיבים ברגל מדי בוקר, טרנזיטים שאוספים אותם בשולי הדרך, בלי תחנה, בלי מפרץ.
עמיחי שיקלי: אני מדבר על הדברים הקטנים.
עמיחי שיקלי: שלוש, זה כמובן מה שאמרת קודם, נושא קורונה.
עמיחי שיקלי: אחר כך, זה כל הפעילות הפלילית – פריצות לבתים, גניבות רכב.
עמיחי שיקלי: ובקצה, גם אלימות, טרור, פח"ע וכל מה שמשתמע מזה, בעיקר בעיתות חירום.
עמיחי שיקלי: אופרטיבית, אני חושב ששווה כמה דברים לעשות מיידית.
עמיחי שיקלי: קודם כול, הגשנו איזו שאילתה בשבוע שעבר.
עמיחי שיקלי: קיבלנו תשובה רעה מאוד מסגן שר הביטחון, מר שוסטר, שבא ואמר: אין כסף.
עמיחי שיקלי: וזו הייתה התשובה לשאילתה על כל האירוע הזה.
עמיחי שיקלי: אני חושב שקודם כול, צריך לעשות חסימת צירים רכובים.
עמיחי שיקלי: לא יכול להיות, מילא שיש פרצות להולכי רגל.
עמיחי שיקלי: אבל זה שבאזור אדרת באים עם מכוניות ובשבתות עושים על גדר המערכת רייסים, זה ציר של תחרויות מרוץ.
עמיחי שיקלי: זה מטורף, הדבר הזה.
עמיחי שיקלי: הדבר הזה חייב להיפסק.
עמיחי שיקלי: דבר שני, תגבור נוכחות בצירים.
עמיחי שיקלי: מחר בבוקר אפשר לעשות את זה.